Emily Blunt
Emily Olivia Laura Blunt (sündinud 23. veebruaril 1983 Londonis) on Kuldgloobusega pärjatud Suurbritannia filminäitleja. Blunti esimeseks ekraanirolliks oli Catherine Howardi kehastamine 2003. aastal ilmunud kaheosalises telefilmis "Henry VIII". Blunti läbimurderollid olid 2006. aasta filmides "Saatan kannab Pradat" ja "Gideon's Daughter", viimase eest sai ta ka parima naiskõrvalosatäitja kuldgloobuse auhinna. Ta jätkas peaosadega filmides: "Noor Victoria" (2009), "Lõhepüük Jeemenis" (2011), "Saatuse büroo" (2011), "Ajasõlm" (2012), "Homse piiril" (2014) ja "Sügavasse laande" (2014). Blunt on pälvinud kriitikute tunnustust oma ülesastumise eest krimifilmis "Sicario" (2015) idealistliku FBI-agendina, alkohoolikuna draamafilmis "Tüdruk rongis" (2016), ja ellujääjast emana oma abikaasa John Krasinski õudusfilmis "Kena vaikne kohake" (2018). Samuti on ta mänginud jätkufilmides "Mary Poppins tuleb tagasi" (2018) ja "Kena vaikne kohake 2" (2021), komöödiafilmis "Džungliseiklus" (2021), BBC minisarjas "The English" (2022) ning kehastanud Katherine Oppenheimerit Christopher Nolani biograafilises filmis "Oppenheimer" (2023).